
[bookmark: _GoBack]Seminaras „Subsidiarumo patikra: ES nacionalinių Parlamentų praktika“
Š. m. rugsėjo 22 d. Seimo Europos reikalų komiteto biuro organizuotame seminare „Subsidiarumo patikra: ES nacionalinių parlamentų praktika“ buvo išsamiai aptarti veiksmingesnio tarpparlamentinio bendradarbiavimo ir  aktyvesnio keitimosi geriausios praktikos pavyzdžiais tarp Lietuvos ir kitų Europos sąjungų valstybių narių parlamentų, būdai vykdant subsidiarumo principo kontrolę ir šio proceso parlamentinę priežiūrą. 
Seminare pranešimus skaitė Dr Davor JANCIC, Londono ekonomikos mokyklos ir politikos mokslų, Teisės katedros docentas ir Britų Niutono akademijos narys; Loreta RAULINAITYTĖ, Lietuvos Respublikos Seimo, Komunikacijos departamento direktorė; Evelyn WALDHERR, Europos Parlamento, Teisės tarnybos, Institucinės ir biudžeto teisės skyriaus vadovė; Deividas KRIAUČIŪNAS, Europos teisės departamento prie Teisingumo ministerijos generalinis direktorius.
Antrojoje renginio dalyje Paul HARDY iš Jungtinės Karalystės Lordų rūmų, Abigail CHOATE ir Livia SPADA Švedijos Parlamento bei Janneke TIMMER iš Olandijos Atstovų rūmų pasidalino patirtimi apie tai, kaip jų nacionaliniuose parlamentuose vykdoma subsidiarumo principo patikra.
Pradėdamas renginį Lietuvos Respublikos Seimo kancleris Jonas MILERIUS savo sveikinimo kalboje pabrėžė  subsidiarumo patikros instrumento svarbą suteikiant nacionaliniams parlamentams galimybę labiau įsitraukti į ES politikos formavimo procesą pirminėse jo stadijose bei išreiškė viltį, kad stiprėjant bendradarbiavimui tarp ES nacionalinių parlamentų, jų balsas Europos Sąjungos institucinėje sąrangoje bus vis garsiau girdimas. 
Seminare pristatytą medžiagą galite rasti Europos reikalų komiteto interneto svetainėje. 

Seimo Europos reikalų komiteto patarėjas 
Matas Maldeikis (tel. (8 5) 239 6864, mob. 8 620 90 947, el. p. Matas.Maldeikis@lrs.lt) 



	____________________________________________________________________________________________________
Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

